《登龙祥宫总真阁》
元代·李溥光

上尽丹梯十二阶，浮空金碧粲瑶台。三清日月檐边度，八表风烟掌上开。

凫舄方期游汗漫，云軿端欲访蓬莱。吟魂独绕阑干角，望断安期竟未来。

作者简介：溥光，字玄晖，大同人。自幼为头陀，号雪庵和尚。深究宗旨，好吟咏，善真行草书，尤工大字，与赵文敏公孟頫名声相埒，一时宫殿城楼扁额，皆出两人之手。亦善画，山水学关仝，墨竹学文湖州。